Poster Karakter “Venom: Let There Be Carnage” Menampilkan Watak-Watak Utama
Sony Pictures telah melancarkan poster karakter untuk filem superhero Marvel terbaru mereka, Venom: Let There Be Carnage, yang menampilkan watak utama seperti Tom Hardy dan Woddy Harrelson. Anda boleh lihat poster tersebut dibawah. Venom: Let There Be Carnage menyaksikan Tom Hardy kembali sebagai watak utama Eddie Brock / Venom. Dia disertai Michelle Williams, Naomie Harris dan Woody Harrelson, yang akan memainkan watak penjahat utama Cletus Kasady/Carnage. Filem sekuel ini diarahkan oleh Andy Serkis dengan lakon layar ditulis oleh Kelly Marcel, berdasarkan cerita oleh Tom Hardy dan Marcel. Hardy turut berkhidmat sebagai penerbit bersama Avi Arad, Matt Tolmach, Amy Pascal dan Hutch Parker. Venom: Let There Be Carnage akan ditayangkan di pawagam pada 1 Oktober ini.